Diari Oficial de la Generalitat Valenciana


Sumari del DOGV 8467, del 18-01-2019 (2019/356)

RESOLUCIÓ de 18 de desembre de 2018, de la Direcció General d'Habitatge, Rehabilitació i Regeneració Urbana, per a la concessió d'ajudes al lloguer d'habitatge, com a conseqüència de l'estimació de recursos de reposició, en relació amb l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/356


Data del document
:   18-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 18 de desembre de 2018, de la Direcció General d'Habitatge, Rehabilitació i Regeneració Urbana, per a la concessió d'ajudes al lloguer d'habitatge, com a conseqüència de l'estimació de recursos de reposició, en relació amb l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016. [2019/356]  
Vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents antecedents de fet:  
1. Per Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016.  
2. Per Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana (DOGV 7924, 24.11.2016) es concedeixen i deneguen les ajudes al lloguer d'habitatge convocades mitjançant l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori. Es concedeixen ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible, a 5.915 beneficiaris que havien aportat la documentació completa i que complien els requisits establits en l'Ordre 6/2016, de 19 de maig.  
Així mateix, l'esmentada resolució indicava els motius d'inadmissió o denegació de cadascuna de les sol·licituds desestimades per incomplir els requisits establits en les bases. També s'incloïa en la resolució, motiu M, la relació de les sol·licituds desestimades per esgotament de l'import màxim disponible en la convocatòria, per trobar-se per davall del punt de tall, una vegada baremats tots els expedients seguint els criteris d'adjudicació establits en les bases de la convocatòria.  
  
3. Contra la Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana, es van interposar recursos potestatius de reposició. Una vegada resolts els recursos interposats desestimant o estimant, si escau, s'ha reiniciat la instrucció dels expedients amb recurs estimat per a baremar de nou la seua puntuació.  
4. Reunit l'òrgan col·legiat integrat pel subdirector general d'Habitatge i Regeneració Urbana, la cap del Servei de Planificació Econòmica i Regeneració Urbana, la cap del Servei de Coordinació i Funció Social de l'Habitatge, els caps dels Serveis Territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que estableixen la base setena de l'annex I de l'ordre referida, i la resolució de 4 d'agost de 2015 del director general d'Habitatge, Rehabilitació i Regeneració Urbana per la qual s'assignen les competències de cap de Servei Territorial a la directora territorial de Castelló, a fi d'avaluar les sol·licituds el recurs de reposició de les quals ha sigut estimat i revisar la documentació i a baremar de nou les sol·licituds seguint els criteris d'adjudicació per a determinar la prioritat de les sol·licituds, procedeixen a determinar en l'acta de la reunió la llista dels sol·licitants que poden resultar beneficiaris de les ajudes per resolució de recursos de reposició estimats.  
  
  
Fonaments de dret  
  
És competent per a resoldre el director general d'Habitatge, Rehabilitació i Regeneració Urbana, d'acord amb el que s'estableix en la base setena de l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016 i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Vista l'acta de la reunió de l'òrgan col·legiat de 5 de desembre de 2018 i la proposta de resolució, resolc:  
  
Únic  
Concedir a càrrec del pressupost romanent, aplicació pressupostària 95.50.17.136.45, línia S0304000, «Pla d'Habitatge 05-08 i 09-12», del capítol VII, als beneficiaris que es detallen a continuació, un import total de 117.066,33 euros, per estimació de recurs de reposició, una vegada aplicats els criteris d'adjudicació i comprovat el compliment dels requisits i de les seues obligacions fiscals, tributàries i amb la seguretat social.  
Es detalla a continuació la llista de beneficiaris que es proposa per a l'adjudicació de l'ajuda sol·licitada, així com l'import de l'ajuda concedida, amb el detall de l'ajuda total o bé, ajuda complementària per a aquells casos que s'estima un import major al reconegut prèviament per la resolució de 27 d'octubre de 2016.  
De conformitat amb el que s'estableixen les bases de la convocatòria per a l'abonament de la subvenció la part beneficiària haurà d'aportar la justificació bancària del pagament del lloguer en el termini de 10 dies a partir de l'endemà de la notificació de la present resolució, així mateix haurà d'assumir la resta d'obligacions i responsabilitats assenyalades en les bases regulades per l'Ordre 6/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge i es convoquen les ajudes per a l'exercici 2016, aportant per a això la documentació que fora requerida.  
Així mateix, d'acord amb el que es disposa en la base onze, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions o la comprovació de la falsedat de les dades aportades a l'expedient donarà lloc a la revocació de la subvenció concedida i a la devolució de les quanties atorgades, que reportaran els corresponents interessos de demora.  
  
Contra la present resolució, que posa fi a la via administrativa, cal interposar potestativament recurs de reposició davant la consellera d'Habitatge, Obres Públiques i Vertebració del Territori, en el termini d'un mes a comptar des de l'endemà de la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 18 de desembre de 2018.- El director general d'Habitatge, Rehabilitació i Regeneració Urbana: Rafael Francisco Briet Seguí.